# sav-heol
## Brezhoneg
### Etimologiezh

    Eus sav, ha heol.

### Anv-kadarn

sav-heol /saˈvɛwl/ /sawˈhɛwl/ gourel
* Ar mare eus ar beurevezh ma sav an heol
** Kantadoù a destoù o deus gwelet an evned-se o nijal a bep tu abaoe ar sav-heol. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 10.)
*   * Pa deuas ar briñsez, da sav-heol, e voe souezhet, m'ho ped da grediñ. — (Fañch an Uhel, Kontadennoù ar Bobl/2, Al Liamm, 1985, p. 168.)
* Al lec'h pe an tu ma sav an heol
** ‘Vel ur faout a oa digoret diouzh tu ar sav-heol e-barzh ar voger du a stanke an neñvoù, ... — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 83.)
** Un dousenn bennak e oant, renket e stumm al lizherenn V hag e troc'hent brav an aer etrezek ar sav-heol. — (Herve ar Gall, Koulz ar c'hastrilhez, Embannadurioù Al Liamm, 2008, p. 58.)
** Aod Bro-Spagn a zo treset splann er sav-heol, ul linenn voan etre ar mor hag an oabl. — (Roparz Hemon, Mari Vorgan, Al Liamm, eil emb. 1975, p. 28.)
** ...ha da sellet ouzh ar mogerioù kouezhet, ouzh an tiez distoet, ouzh an iliz diskaret nemet ar pignon tro ouzh ar sav-heol. — (Lan Inizan, Emgann Kergidu 1, Brest, 1877, eil emb. Al Liamm 1977, p. 47.)

#### Gerioù heñvelster

* reter

#### Gerioù enepster

* kuzh-heol

#### Troidigezhioù

* galleg : lever du soleil
* galleg : est , orient